./data/phi0474/phi017/phi0474.phi017.perseus-lat2.xml
M. Tullius Cicero
nam princeps legationis, Lysania, adeptus est ordinem senatorium,					sed cum rem publicam nimium amplecteretur, peculatus damnatus et bona et					senatorium nomen amisit  hi tres etiam aerari nostri tabulas falsas					esse voluerunt; nam servos novem se professi sunt habere, cum omnino sine comite					venissent  decreto scribendo primum video adfuisse Lysaniam, cuius					fratris bona, quod populo non solvebat, praetore Flacco publice venierunt 						praeterea Philippus est, Lysaniae gener, et Hermobius, cuius					frater Pollis item pecuniae publicae est condemnatus  dicunt se					Flacco et eis qui simul essent drachmarum cciↄↄ iↄↄ					dedisse